ඊට පස්සෙ තමයි අපි දෙන්නා රණ්ඩුව ඇල්ලුවෙ.අප ඉදිරියෙන් තරමක් දුරින් උස පුද්ගලයෙකු මහා මාර්ගයේ ඉදිරියට ඇවිදින අයුරු පෙනෙයි.අන්න අර ඉන්නෙ...ඕකා ගැන තමයි මම කිව්වෙ...නවත්තහං බයිසිකලේ..රොෂාන් කොලුවා බයිසිකලය නවතාලන්නටත් කලියෙන් බිමට පැන ඒකා කරා මාරාවේෂයෙන් දුවයි.අඩි 6 කට වඩා උසැති මේ හාදයාට දැන් දැන් වෙන්නේ කුමක්දැයි මගේ දෙනෙත විමසිල්ලෙනි.තෝ තමයි මම හෙව්වෙ...වල් පරයා...අනිත් දවසෙවත් පාඩුවෙ පලයං බස් එකේ...රොෂානයා උඩ පැන ජැක්කාරයාගේ කම්මුලට සැර පහර ගසයි...පටාස් යන ශබ්දයෙන් පළාත ගිගුම් දෙන විට නැවත නැවත උගේ මුහුණටම පහර පිට පහර කීපයක් ලැබුනි.